A+Billarda

Se os estadounidenses presumen do seu béisbol, os galegos ben poden facer o mesmo coa [|BILLARDA], un clásico dentro dos xogos populares da terra. Os máis fieis seguidores din que é o verdadeiro deporte de Galicia. Postos a falar del, convén dicir sen temor a trabucarse que non hai home adulto galego que non gozase nos seus primeiros anos de vida con esta diversión de paus. Para xogar precísase certa, maña e puntería, pero a experiencia, como case todo nesta vida, tamén dá moi bos resultados. O xogo ten moitos nomes: estornela, billarda, billa, bigarda, choqueiro, palán, etc; aínda que, os máis empregados na fala son os dous primeiros. Pequenos e maiores poden pasalo ben coa billarda, pois é unha diversión propia dun espazo aberto, exterior, preferentemente sen obstáculos, onde os xogadores están en contacto coa natureza e teñen suficiente espazo para facer lanzamentos.